Ministru kabineta rīkojuma projekta

„**Par akciju sabiedrības “Latvijas valsts meži” dividendēm**”

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) rīkojuma projekts izstrādāts saskaņā ar 2015. gada 22. decembra MK noteikumu Nr. 806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi) noteikumiem:   * Noteikumu 18.punkts nosaka, kaMK pēc valsts kapitāla daļu turētāja pamatota priekšlikuma var pieņemt lēmumu par dividenžu iemaksas termiņa pagarināšanu, bet ne vēlāk kā līdz kārtējā gada 20. decembrim. Valsts kapitāla daļu turētājs priekšlikumu par dividenžu iemaksas termiņa pagarinājumu iesniedz Ministru kabinetā, pievienojot Finanšu ministrijas atzinumu par valsts kapitāla daļu turētāja dividenžu iemaksas termiņa pagarināšanas pamatotību. * Noteikumu 11. punkts nosaka, ka valsts kapitāla daļu turētājs iesniedz Finanšu ministrijai un koordinācijas institūcijai šo noteikumu priekšlikumu un attiecīgu Ministru kabineta rīkojuma projektu un anotāciju, ja ir nepieciešams samazināt dividendēs izmaksājamo peļņas daļu, valsts kapitāla daļu turētājam konstatējot, ka daļa peļņas gūta, pārvērtējot kapitālsabiedrības ilgtermiņa ieguldījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši 1999. gada 24.augustā Ministru kabinetā (protokols Nr.43 13.§) apstiprinātajai "Latvijas meža nozares valsts pārvaldes institucionālās uzbūves optimizācija koncepcijai un saskaņā ar Meža likuma 4. panta otro daļu kopš 2000. gada 1.janvāra akciju sabiedrība „Latvijas valsts meži” (turpmāk - AS „LVM”) pārvalda un apsaimnieko valsts mežīpašumu, nodrošina tā vērtības saglabāšanu un vairošanu, dod ienākumus meža īpašniekam - valstij, vienlaicīgi nodrošinot sabiedrības ekoloģisko un sociālo interešu ievērošanu. Saskaņā ar Meža likuma 4.panta otro daļu AS “LVM” un tās akcijas nedrīkst privatizēt vai atsavināt. To nosaka arī Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 17.panta pirmā daļa. Saskaņā ar [Valsts pārvaldes iekārtas likuma](http://m.likumi.lv/ta/id/63545-valsts-parvaldes-iekartas-likums) [88.panta](http://m.likumi.lv/ta/id/63545-valsts-parvaldes-iekartas-likums#p88) pirmo daļu AS „LVM” pārvalda valsts īpašumu, kas ir stratēģiski svarīgs valsts attīstībai vai valsts drošībai.  Saskaņā ar 2016. gada 23. marta Ministru kabineta rīkojumu Nr. 227 “Par akciju sabiedrības "Latvijas Valsts meži" vispārējo stratēģisko mērķi un tās līdzdalības saglabāšanu sabiedrībā ar ierobežotu atbildību "Meža un koksnes produktu pētniecības un attīstības institūts" AS “LVM” vispārējais stratēģiskais mērķis ir: *īstenot valdījumā nodoto valsts stratēģisko aktīvu, tai skaitā valsts meža īpašuma, ilgtspējīgu (ekonomiski izdevīgu, videi draudzīgu, sociāli atbildīgu) apsaimniekošanu un tam nepieciešamās infrastruktūras, pakalpojumu un zināšanu attīstību*  AS „LVM” pārvalda un apsaimnieko 1,63 miljonus hektāru zemes, tai skaitā 1,60 miljonus hektāru meža zemes, no kurām mežs - 1,41 miljons hektāru.  Galvenais uzņēmuma produkts ir kokmateriāli, katru gadu piedāvājot tirgū 5–7 miljonus m3 koksnes. Koksnes pārdošanas struktūras izmaiņas un strauja uzņēmuma attīstība ir veicinājusi uzņēmuma apgrozījuma pieaugumu. Salīdzinot ar darbības sākumu 2000.gadā, AS „LVM” apgrozījums 2015. gadā ir palielinājies vienpadsmit reizes. 2003. gadā papildu augošu koku pārdošanai uzņēmums uzsāka apaļo koku sortimentu piegādes, kuru piegāžu apjoms 2015. gadā sastādīja 88% no kopējās pārdotās koksnes. Kopš 2007. gada AS „LVM” tirgū realizē enerģētisko šķeldu. AS „LVM” attīsta arī citus darbības veidus: sniedz medību un rekreācijas pakalpojumus, iegūst un tirgū realizē selekcionētas sēklas un stādus mežu atjaunošanai (1.tabula).  *1.tabula* AS “LVM” ieņēmumu (milj.EUR) dinamika 2000. – 2015.gadā   |  |  |  |  |  |  | | --- | --- | --- | --- | --- | --- | |  | Apaļkoksnes sortimenti | Augoši koki | Enerģētiskā šķelda | Pārējie ieņēmumi | Kopā | | 2000. | 0,1 | 22,3 | 0,0 | 1,6 | 24,0 | | 2001. | 0,1 | 29,7 | 0,0 | 1,8 | 31,6 | | 2002. | 0,3 | 37,7 | 0,0 | 1,4 | 39,4 | | 2003. | 12,1 | 51,5 | 0,0 | 1,7 | 65,3 | | 3004. | 28,4 | 62,4 | 0,0 | 2,1 | 92,9 | | 2005. | 51,8 | 43,6 | 0,0 | 2,5 | 97,9 | | 2006. | 74,8 | 64,5 | 0,0 | 3,1 | 142,4 | | 2007. | 115,4 | 111,5 | 0,4 | 3,7 | 231,0 | | 2008. | 131,9 | 72,0 | 1,4 | 5,4 | 210,6 | | 2009. | 151,3 | 37,0 | 1,9 | 4,1 | 194,3 | | 2010. | 247,1 | 50,6 | 4,5 | 5,1 | 307,3 | | 2011. | 263,7 | 32,3 | 4,2 | 5,3 | 305,5 | | 2012. | 220,8 | 23,5 | 2,8 | 6,4 | 253,4 | | 2013. | 228,5 | 21,5 | 2,9 | 7,0 | 259,9 | | 2014. | 239,1 | 24,6 | 3,0 | 9,0 | 275,7 | | 2015. | 229,3 | 19,4 | 2,5 | 13,2 | 264,4 |   Pieaugot apgrozījumam, ir pieaudzis arī AS „LVM” devums valsts un pašvaldību budžetos, kas kopš uzņēmuma darbības sākuma līdz 2015. gada beigām veido 891,3 milj. EUR (2.tabula).  *2.tabula* AS “LVM” maksājumi valsts un pašvaldību budžetos 2000. – 2015.gadā   |  |  |  |  |  |  | | --- | --- | --- | --- | --- | --- | |  | VSAOI un IIN  milj. EUR | NĪN,  milj. EUR | UIN,  milj. EUR | Dividendes par pārskata gadu  milj. EUR | Maksājumi kopā  milj. EUR | | 2000. | 1,5 | 2,6 | 0,02 | 11,0 | 15,1 | | 2001. | 2,1 | 3,0 | 0,4 | 11,6 | 17,0 | | 2002. | 2,3 | 2,8 | 1,3 | 11,8 | 18,2 | | 2003. | 3,1 | 3,0 | 3,4 | 15,7 | 25,1 | | 2004. | 2,8 | 3,0 | 7,1 | 14,4 | 27,3 | | 2005. | 3,6 | 3,3 | 13,1 | 17,6 | 37,7 | | 2006. | 6,3 | 3,6 | 2,8 | 23,8 | 36,4 | | 2007. | 4,5 | 3,0 | 16,0 | 46,0 | 69,5 | | 2008. | 9,5 | 2,4 | 30,8 | 66,4 | 109,0 | | 2009. | 6,3 | 2,4 | 3,1 | 28,5 | 40,3 | | 2010. | 5,4 | 2,9 | 2,6 | 73,5 | 84,4 | | 2011. | 5,7 | 3,3 | 16,5 | 73,4 | 98,9 | | 2012. | 7,5 | 3,4 | 1,6 | 49,4 | 61,9 | | 2013. | 11,2 | 3,4 | 7,0 | 54,4 | 76,1 | | 2014. | 12,0 | 3,3 | 9,8 | 67,9 | 93,0 | | 2015. | 12,3 | 3,2 | 13,2 | 52,6\* | 81,3 | | Pavisam kopā | | | | | 891,3 |   \* Dividendēs izmaksājamā peļņas daļa (88.72%) no AS “LVM” tīrās peļņas, kas aprēķināta pē ilgtermiņa ieguldījumu pārvērtēšanas  AS „LVM” darbojas saskaņā ar AS „LVM” vidēja termiņa darbības stratēģiju 2009.–2015.gadam (apstiprināta 2009.gada 12.decembrī AS „LVM” akcionāru sapulcē), kas nosaka AS „LVM” vidēja termiņa stratēģiskos vides, ekonomiskos un sociālos mērķus un to sasniegšanas rezultatīvos rādītājus. Lai nodrošinātu meža vērtības saglabāšanu un palielināšanu, kas tieši saistīta ar ilgtspējīgu meža apsaimniekošanu, AS „LVM” investē lielu darba un līdzekļu apjomu dabas aizsardzības, sociālo mērķu sasniegšanā, kā arī jaunu, kvalitatīvu un ražīgu tehnoloģiju izveidē. (3.tabula).  Viens no būtiskiem AS „LVM” darbību raksturojošiem rādītājiem ir valsts mežu infrastruktūras attīstība, t.sk. meža ceļu būvniecība, jo kokmateriālu stabilu piegāžu organizēšana un izmaksu, galvenokārt, koksnes transportēšanas samazināšana ir nozīmīgs faktors, kas ļauj sekmīgi īstenot uzņēmuma darbību un uzlabot darbības rādītājus. 2016. gada sākumā uzņēmuma meža autoceļu kopgarums sasniedza 11,7 tūkstošus km. Uzņēmuma apsaimniekotos mežus apkalpo arī pašvaldību autoceļi 2,3 tūkstošu km garumā un valsts autoceļi 2,9 tūkstošu km garumā, līdz ar to kopējais autoceļu garums sasniedz 16,9 tūkstošus km.  Meža autoceļu tīkla attīstības modelēšana parāda, ka AS „LVM” ceļu kopgarumam jāsasniedz 12,5 tūkst. km, lai pilnvērtīgi realizētu valsts meža īpašuma apsaimniekošanu.  Atbilstošas kvalitātes meža auto ceļi dod iespēju (1) izlīdzināt mežizstrādes slodzi gada griezumā, jo pavasara šķīdoņu laikā pamatā ir izmantojami tikai kvalitatīvi uzbūvēti meža autoceļi, (2) samazināt kokmateriālu pievešanas pie ceļa attālumu, (3) palielināt meža kā īpašuma vērtību, (4) samazināt meža apsaimniekošanas izmaksas, un (5) nodrošināt piekļuvi uguns apsardzības pasākumu veikšanai. Lai īstenotu meža autoceļa vai meža meliorācijas sistēmas būvniecības projektu, no lēmuma pieņemšanas līdz darbu pabeigšanai vidēji nepieciešami trīs gadi.  Pēdējos gados vērojama tendence, ka sala apstākļi Latvijā iestājas aizvien retāk. Tie ir īslaicīgi un nav prognozējami, taču ir būtiski mežu apsaimniekošanā, jo apmēram 50% LVM apsaimniekoto mežu atrodas uz mitrām vai susinātām augsnēm. Neskatoties uz mežizstrādē tik svarīgā sala perioda neesamību, LVM 2016.gadu ir uzsākuši veiksmīgi. Plānotie koksnes pārdošanas un piegādes apjomi ir izpildīti. Šāds rezultāts nebūtu iespējams bez kvalitatīvas meža infrastruktūras.  *3.tabula* AS “LVM” investīcijas (milj.EUR) 2000. – 2015.gadā   |  |  |  |  | | --- | --- | --- | --- | |  | Meža instrastrukturas attīstība | Pārējās | Kopā | | 2000. |  | 3,2 | 3,2 | | 2001. |  | 1,1 | 1,1 | | 2002. |  | 6,9 | 6,9 | | 2003. | 6,8 | 2,4 | 9,2 | | 2004. | 12,6 | 3,6 | 16,2 | | 2005. | 19,5 | 4,8 | 24,3 | | 2006. | 26,0 | 9,9 | 35,9 | | 2007. | 34,8 | 6,0 | 40,8 | | 2008. | 61,8 | 9,1 | 70,9 | | 2009 | 20,1 | 3,4 | 23,5 | | 2010. | 15,9 | 2,8 | 18,7 | | 2011. | 31,9 | 8,4 | 40,3 | | 2012. | 54,4 | 12,0 | 66,4 | | 2013. | 31,7 | 8,3 | 40,0 | | 1014. | 22,8 | 8,5 | 31,3 | | 2015. | 23,5 | 4,9 | 28,4 | | Kopā | | | 457,1 |   Ik gadu AS „LVM” valdījumā esošajā teritorijā tiek veikts aizsargājamo putnu, augu sugu un biotopu monitorings. Monitoringa rezultātus izmanto, plānojot saimniecisko darbību. Lai uzlabotu vai atjaunotu aizsargājamo biotopu un aizsargājamo sugu dzīvotņu kvalitāti, AS „LVM” ik gadu veic biotopu kopšanu. Piemēram, 2015. gadā vairāk kā 255 hektāru platībā izkopti meža biotopi, tai skaitā 112 hektāru platībā veikta medņu riestu dzīvotņu kopšana un 370 hektāru platībā nopļautas meža lauces, lai novērstu to apmežošanos.  Katru gadu tiek veikts darbs vides izglītībā. Piemēram, iniciatīvas „Mammadaba” ietvaros radīta tālākizglītības programma skolu pedagogiem „Pedagogu profesionālās kompetences pilnveide vides izglītībā par ilgtspējīgu meža apsaimniekošanu”. Akcijas „Nemēslo mežā” ietvaros ar Cūkmena palīdzību vides jautājumiem tiek pievērsta arī bērnu auditorija, rīkojot pasākumus visā Latvijā. AS „LVM” savās apsaimniekotajās platībās uztur un atjauno sabiedrībai nozīmīgas vietas un objektus. Piemēram, Tērvetes dabas parkā un Pokaiņu mežā ik gadu tiek atjaunoti un veidoti dažādi infrastruktūras objekti. Kopējie ieguldījumi dabas aizsardzības un sociālo mērķu sasniegšanā 4.tabulā.  *4.tabula* AS “LVM” ieguldījumi dabas aizsardzības un sociālo mērķu sasniegšanā (1000 EUR)   |  |  |  |  |  |  | | --- | --- | --- | --- | --- | --- | |  | 2010. | 2011. | 2012. | 2013. | 2014. | | Ieguldījumi dabas aizsardzības mērķu sasniegšanai | 101,9 | 128,6 | 180,9 | 220,9 | 251,8 | | Ieguldījumi sociālo mērķu sasniegšanai | 538,1 | 1856,2 | 2049,3 | 1505,8 | 1857,8 | | Kopā | 640,0 | 1984,8 | 2230,2 | 1726,8 | 2109,6 |   AS “LVM” valde 2016. gada 29.martā apstiprināja uzņēmuma vidēja termiņa darbības stratēģijas projektu līdz 2020.gadam un iesniedza akcionāram apstiprināšanai un Pārresoru koordinācijas centram atzinuma sniegšanai. Stratēģijas projektā iekļauti Meža un saistīto nozaru attīstības pamatnostādņu 2015.-2010. gadam (turpmāk – MSNP 2020) valsts mežu apsaimniekošanai noteiktie sasniedzamie darbības rezultatīvie rādītāji. Lai sasniegtu MSNP 2020 un AS “LVM” stratēģijā izvirzītos mērķus, tiek izstrādāts un katru gadu aktualizēts uzņēmuma taktiskais plāns 5 gadiem, kurā noteikti uzdevumi un plānotas darbības katram gadam. Naudas plūsma 5 gadiem tiek plānota, ņemot vērā naudas plūsmas prognozi no saimnieciskās darbības, stratēģijā paredzētās investīcijas, kā arī budžetā izmaksājamo peļņas daļu par valsts kapitāla izmantošanu (dividendes) atbilstoši Ministru kabineta 2015. gada 22. decembra noteikumiem Nr. 806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi). AS “LVM” dividenžu maksājumi 5.tabulā.  *5.tabula* AS “LVM” tīrā peļņa un dividendēs izmaksātā peļņas daļa   |  |  |  |  |  |  |  |  | | --- | --- | --- | --- | --- | --- | --- | --- | |  | 2009 | 2010 | 2011 | 2012 | 2013 | 2014 | 2015 | | Dividendes, milj.EUR | 28,6 | 82,1 | 73,4 | 49,4 | 54,4 | 67,9 | 52,61\* | | Tīrā peļņa, milj.EUR | 47,3 | 111,4 | 72,5 | 54,9 | 60,5 | 75,5 | 59,3 | | Divedendes, % no peļņas | 60 | 74 | 101 | 90 | 90 | 90 | 89 |   \* Dividendēs izmaksājamā peļņas daļa (88.72%) no AS “LVM” tīrās peļņas, kas aprēķināta pēc ilgtermiņa ieguldījumu pārvērtēšanas  Saskaņā ar auditēto 2015. gada AS “LVM” Gada pārskatu 2015. gada peļņa pēc nodokļiem bija EUR 59300125.  Saskaņā ar Noteikumu 11. punktu valsts kapitāla daļu turētājs iesniedz Finanšu ministrijai un koordinācijas institūcijai priekšlikumu un attiecīgu Ministru kabineta rīkojuma projektu un anotāciju, ja nepieciešams samazināt dividendēs izmaksājamo peļņas daļu, valsts kapitāla daļu turētājam konstatējot, ka daļa peļņas gūta, pārvērtējot kapitālsabiedrības ilgtermiņa ieguldījumus.  Pārvērtējot nekustamo īpašumu Kristapa ielā 30, ko Zemkopības ministrija, kā valsts kapitāla daļu turētājs saņēma atpakaļ kā mantisko ieguldījumu no AS ”LVM” (2015. gada 15. decembra Ministru kabineta rīkojums Nr. 788 “Par valsts nekustamā īpašuma Kristapa ielā 30, Rīgā, pārņemšanu Veselības ministrijas valdījumā”), AS “LVM” peļņa no ieguldījumu pārvērtēšanas bija EUR 839102.  Zemkopības ministrija ierosina par šo summu (EUR 839102) samazināt AS “LVM” sadalāmo peļņu par 2015. gadu (EUR 59300125), nosakot, ka dividendēs izmaksājamā peļņas daļa ir EUR 52614921(88.72% no 59300125EUR).  Būtiskākais naudas plūsmu ietekmējošais faktors 2016.gadā ir kokmateriālu cenas. Sākotnējā tirgus analīze parādīja nelielas izaugsmes pazīmes 2016.gada II pusgadā. Uz šīm prognozēm tika veidoti investīciju plāni un naudas plūsmas plāns 2016.gadam. 2016.gada aprīlī notikušās izsoles rāda cenu samazinājumu II pusgadam caurmērā 2-3% robežās galvenajiem kokmateriālu sortimentiem.  Ievērojot nepieciešamību turpināt AS “LVM” stratēģijā noteikto meža infrastruktūras attīstības programmu (meža autoceļu būvniecība un meža meliorācijas sistēmu renovācija), kā arī cenu samazinājumu koksnes produktiem un vispārējo stagnāciju koksnes produktu gala patēriņa tirgos, Zemkopības ministrija, kā AS „LVM” akciju turētājs, ierosina noteikt AS „LVM” dividenžu (EUR 52614921) iemaksas termiņa pagarināšanu: pirmo daļu (EUR 35’000’000) samaksājot līdz 2016.gada 1.jūlijam, bet atlikušo daļu (EUR 17614921) samaksājot ne vēlāk kā līdz 2016. gada 20. decembrim. |
| 3. | Projekta izstrādē iesaistītās institūcijas | Ministru kabineta rīkojuma projekta izstrādē Zemkopības ministrija iesaistīja AS “LVM” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupa | AS “LVM” |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

**Anotācijas III, IV, V un VI sadaļa** – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgā institūcijas: AS “LVM” un Zemkopības ministrija, kā kapitālsabiedrības akciju turētāja |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Zemkopības ministrs J.Dūklavs

17.06.2016. 13:08

1978

J.Birģelis, 29215355

[janis.birgelis@zm.gov.lv](mailto:janis.birgelis@zm.gov.lv)